(૧) પહેલી વાત તો એ કે મોટી નોટો રદ કરવાથી કાળું નાણું રદ થાય, પણ મોટી નોટ એટલે કઈ નોટો ? એક સમયે પાંચસો અને એક હજારની નોટ મોટી ગણાતી હતી. પણ છેલ્લા વર્ષોના ફૂગાવાને કારણે નાણાકીય મૂલ્યનું જે ધોવાણ થયું છે તેમાં ૫૦૦ની નોટનું કોઈ મૂલ્ય જ રહ્યું નહોતું. ૫૦૦ની નોટ રોજબરોજના વ્યવહારની નોટ બની ગઈ હતી. થોડા શાકભાજી ખરીદો, ગાડીમાં પેટ્રોલ પુરાવો અને થોડી ખરીદી કરો ત્યાં ૫૦૦ની નોટ પૂરી થઈ જતી હતી. ત્યારે સરકારે તેને રદ કરવાની જરુર નહોતી. એમ કરવાથી રોજિંદા વ્યવહારો ઠપ થઈ ગયા.